CELEX: 62015TN0551
Language: hr
Date: 2015-09-25 00:00:00
Title: Predmet T-551/15: Tužba podnesena 25. rujna 2015. – Portugal protiv Komisije

23.11.2015   
            
            
               HR
            
            
               Službeni list Europske unije
            
            
               C 389/62
            
         Tužba podnesena 25. rujna 2015. – Portugal protiv Komisije
   (Predmet T-551/15)
   (2015/C 389/70)
   Jezik postupka: portugalski
   
      Stranke
   
   
      Tužitelj: Portugalska Republika (zastupnici: L. Inez Fernandes, M. Figueiredo, P. Estêvão i J. Saraiva de Almeida, agenti)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Europske komisije C(2015) 4076 (1) u dijelu u kojem se iz financiranja Europske unije isključuje iznos od 5 01  445,57 eura koji odgovara prijavljenim izdacima Portugalske Republike u okviru mjere „Lan i konoplja” za godinu 1999./2000.
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe, tužitelj ističe tri tužbena razloga koja se temelje na:
   
               1)
            
            
               Povredi članka 5. stavka 2. Uredbe br. 729/70 (2): Komisija nije dokazala postojanje povrede propisa o zajedničkoj organizaciji poljoprivrednih tržišta.
            
         
               2)
            
            
               Povredi članka 5. stavka 2. Uredbe br. 729/70 jer nisu ispunjeni uvjeti za primjenu financijskog ispravka u paušalnom iznosu od 25 % koje je Komisija utvrdila u jedinstvenim smjernicama sadržanima u dokumentu br. VI/5330/97 (3).
            
         
               3)
            
            
               Povredi članka 31. Uredbe br. 1290/2005 (4) u pogledu izdataka nastalih prije više od 24 mjeseca, jer je isključivanjem iz financiranja Zajednice izdataka nastalih u 1999. i 2000. godini pobijanom odlukom uskraćeno financiranje izdataka koji su nastali više od 24 mjeseca prije nego je Komisija pisano obavijestila nadležna portugalska tijela o rezultatima provjera provedenih nakon poništenja Odluke Komisije od 28. travnja 2006 (5).
            
         
      (1)  Provedbena odluka Komisije (EU) 2015/1119 o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (SL L 182, str. 39.)
   
      (2)  Uredba Vijeća (EEZ) br. 729/70 od 21. travnja 1970. o financiranju zajedničke poljoprivredne politike (SL L 94, str. 13.)
   
      (3)  Dokument VI/5330/97 od 23. prosinca 1997., Smjernice Komisije za izračun financijskih posljedica prilikom donošenja odluke o poravnanju računa Komponente za jamstva EFSJP-a
   
      (4)  Uredba Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (SL L 209, str. 1.) (SL, posebno izdanje na hrvatskom jeziku, poglavlje 14., svezak 1., str. 44.)
   
      (5)  Odluka Komisije 2006/334/EZ od 28. travnja 2006. o isključenju iz financiranja Zajednice određenih izdataka nastalih za države članice u okviru Komponente za jamstva Europskog fonda za smjernice i jamstva u poljoprivredi (EFSJP) (SL L 124, str. 21.)